Tisztelt Hallgatónk!

Pásztorné Dr. Huszár Klára mb. oktatási dékánhelyettes megbízásából ezúton szeretnénk tájékoztatni Önöket, hogy a Szakdolgozati és Diplomadolgozati útmutatót a Kari Tanács a **30/2018 (III.28.) ÉTK sz. 2018. március 29-én életbe lépett határozatával** módosította. Ennek megfelelően a korábbi útmutatóban szereplő konzultációs lap használata a jövőben már **nem szükséges**.

A fentieken kívül az alábbi információkat ajánlom szíves figyelmükbe a módosított útmutatóból:

„A Szakdolgozat I. ill. Diplomamunka I. kurzus aláírásának feltétele a dolgozat céljának kijelölése, ütemterv elkészítése, szakirodalmi feldolgozás főbb szempontjainak meghatározása, bibliográfia összeállítása, szakirodalom feldolgozásában való előrehaladás, módszerek kiválasztása, kísérletterv elkészítése.

A Szakdolgozat II. ill. Diplomamunka II. kurzus aláírásának feltétele a szakirodalmi áttekintés elkészítése, Anyag és módszer c. fejezet összeállítása, empirikus jellegű munka esetében a vizsgálati eredmények bemutatása és értékelése.

Amennyiben a dolgozat legalább 80%-os szinten a leadási határidő előtt 1 hónappal nem készült el, a témavezető jogában áll a dolgozat aláírását megtagadni.

A dolgozat akkor bocsájtható bírálatra, ha a dolgozat leadási határideje után legkésőbb 2 nappal a témavezető – akadályoztatása esetében a tanszékvezető – az előlapon aláírásával jóváhagyja a dolgozatot.”

Üdvözlettel,

Molnár Gergő

Szent István Egyetem

Élelmiszertudományi Kar

Dékáni Titkárság